### | | | | --- | --- | | | | | --- | | **Teknik- og Miljøudvalget** 5. april 2018 Sagsnr. 710-2017-39090 Dok.nr. 710-2018-45055 Sagsbehandler DPTSAE | | 29.                 Anlægsbevilling til trafiksikkerhedsprojekter 2018 - Åbent

###

|  |  |
| --- | --- |
| Tidl. politisk behandling | BY, 19.12.17, pkt. 160 |
| Forventet sagsgang | TM-U, ØK, BY |
| Lovgrundlag | Lov om offentlige veje |

###

**SAGENS INDHOLD**

Byrådet skal i denne sag tage stilling til udmøntning af de
i alt 1 mio. kr., der er afsat som rådighedsbeløb i Budget 2018 (A-212) til
trafiksikkerhedsprojekter.

Som teknisk grundlag for udmøntning af beløbet i 2018 er der
taget udgangspunkt i prioriteringskataloget over vej-, cykelsti- og
trafiksikkerhedsprojekter. Se bilag.

Einar Jacobsen er udarbejdet på baggrund af en
prioriteringsmodel for hhv. vej-, cykelsti- og trafiksikkerhedsprojekter, der
også blev benyttet til at understøtte det politiske beslutningsgrundlag inden
for trafikområdet i 2016 og 2017.

**VURDERING**

Teknik og Kultur har vurderet de enkelte trafiksikkerhedsprojekters
effekt ved hjælp af den tekniske prioriteringsmodel, og på den baggrund
foreslås følgende to anlæg af trafiksikkerhedsprojekter.

Som det første ønskes en forbedring af vejstrækningen på
[adresse] mellem Foldby og [adresse]. Vejen på strækningen er primært i
skovområde, hvor der de seneste fem år er politiregistreret fire ulykker.
Ulykkerne fordeler sig over strækningen og har klare fællestræk, herunder at
der er tale om eneulykker.

Løsningerne indebærer bedre oversigt, markering af
sidevejene, afmærkning af svingene i vejmidten, autoværn og mulighed for
fartdæmpning og forbud mod overhaling. Foranstaltningerne skal i samspil virke
til at undgå lignende trafikulykker, der er registreret over de seneste år.

Et af løsningsforslagene i skovområdet er at sikre bedre
oversigt. Dette medfører, at mindre arealer med træbevoksning fældes. Her kan
der indgås aftaler med lodsejer om tinglyst oversigt eller afståelse af arealer
til vejareal, såfremt denne oversigt ønskes opnået.

Det andet anlægsprojekt indebærer en ombygning i krydset
mellem [adresse] og [adresse] nord for [adresse]. I dette kryds
mellem den større trafikvej Landevejen, og de mindre befærdede veje [adresse]
og [adresse], har der i de seneste fem år været tre krydsulykker.

Trods gode oversigtsforhold har bilister kørt ud i krydset
og kollideret med trafik på [adresse]. Derfor ønskes en omlægning kørebanen op
mod Landevejen af [adresse]Alstrupgårdsvej ved krydsningspunktet til
Landevejen. Se kortbilag.

Løsningen bevirker, at bilisterne tvinges mere ned i fart,
inden der køres ud i krydset og ulykker forventes dermed i høj grad at kunne
forhindres.

Begge anlægsprojekter fremgår af prioriteringskataloget og
placeringen kan ses på vedlagte kortbilag.

Teknik og Kultur anbefaler derudover, at der igen afsættes
midler til de årlige trafiksikkerhedskampagner. Kampagnerne sikrer en
vedvarende indsats for:

- skoleveje mod spritkørsel

- for høj fart

- uopmærksomhed.

**ØKONOMI**

Der søges om en anlægsbevilling på 1 mio. kr. til de nævnte
trafiksikkerhedsprojekter. Bevillingen finansieres af trafiksikkerhedspuljens
afsatte rådighedsbeløb i Budget 2018 (A-212). Teknik og Kulturs vurdering af
projekternes anslåede økonomi er følgende:

|  |  |
| --- | --- |
| **Trafiksikkerhedsprojekt** | **Budget kr.** |
| Strækningsforbedring på [adresse] 350.000 |
| Krydsforbedring Landevejen og [adresse]Alstrupgårdvej | 500.000 |
| Trafiksikkerhedskampagner  **Samlet udgift** | 150.000  **1.000.000** |
|  |  |

**INDDRAGELSE**

Der er løbende kontakt med politiet om
trafiksikkerhedsudfordringer. Inddragelse af det lokale færdselssikkerhedsråd
og borgere vil ske i forundersøgelser efter behov samt naturstyrelsen, såfremt
der inddrages skovarealer til oversigt.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling på 1
mio. kr. til igangsættelse af trafiksikkerhedsprojekter og kampagner,
finansieret af det afsatte rådighedsbeløb i Budget 2018-21.

2. At Teknik og Kultur bemyndiges til at
igangsætte ekspropriationsprocedure med henblik på arealerhvervelser af mindre
skovarealer langs [adresse].

**BESLUTNING**

**Bilag**

|  |  |
| --- | --- |
| Trafikhandleplan 2018 - Teknisk prioriteringskatalog over vej-, cykelsti- og trafiksikkerhedsprojekter | 710-2017-260435 |
| Kortbilag - oversigt over trafiksikkerhedsprojekter: [adresse] og [adresse] 710-2018-51628 |